cyanic-selkie/wikianc huggingface dataset:
জাপানি শহুরে কিংবদন্তি
কুচিসাকে-ওন্না ("মুখ-কাটা মহিলা")
কুচিসাকে-ওন্না (口裂け女) হলো বিকৃত মুখের একটি মহিলার দুষ্ট আত্মা বা ওনরিয়ুর শহুরে কিংবদন্তি। বলা হয়, সে তার মুখ মাস্ক বা অন্যকিছু দিয়ে ঢেকে রাখে ও সে তার হাতে সর্বদা ধারালো অস্ত্র রাখে, একটি ছুরি বা বৃহৎ কাঁচির মতো। জনপ্রিয় কিংবদন্তি অনুযায়ী, সে তার শিকারদের জিজ্ঞাসা করে যে সে সুন্দরী কিনা। যদি কেউ সাড়া দেয় "না", তো সে তাকে তার অস্ত্র দিয়ে খুন করে দেয়। যদি তারা "হ্যাঁ" বলে, তো সে তার মাস্ক খুলে নিজের কান পর্যন্ত কাটা মুখ দেখায়। এরপরেও ব্যক্তিটি তার জবাবে না বললে, বা ভয়ে চিৎকার করলে, সে তার অস্ত্র দিয়ে তাদের হত্যা করে ফ্যালে। যদি এরপর তারা "হ্যাঁ" উত্তর দেয়, সে তাদের মুখও নিজের মুখের মতো করে কেটে দেবে। বলা হয়, কুচিসাকে-ওন্নার থেকে বাঁচতে হলে, ব্যাক্তিটিকে তার প্রশ্নের উত্তর হিসেবে জানাতে হয় যে সে মোটামুটি সুন্দর, ও টাকা বা শক্ত ক্যান্ডি দিয়ে তাকে বিহ্বল করে দেওয়া প্রয়োজন, অথবা "পোমাদে" শব্দটি তিনবার বলার মাধ্যমে তার কবল থেকে মুক্ত হওয়া যেতে পারে।
কুনেকুনে ("মোচড়ানো দেহ")
কুনেকুনে (くねくね) হলো এমন এক শহুরে কিংবদন্তি যা উষ্ণ গ্রীষ্মের দিনে ধান বা বার্লির ক্ষেতে খুব দূরে দেখতে পাওয়া যাওয়া। একটি "কুনেকুনে" হলো অবর্ণনীয় একটি সাদা বস্তু, বেশ লম্বা, পাতলা কাগজের ফালা বা বোনা কোনো চাদর, যেটি এমনভাবে মোচড়াতে ও থাকে যেন হাওয়া দিচ্ছে, এমনকি হাওয়া না দিলেও। কিংবদন্তি অনুযায়ী, যেই সেটির কাছে যাওয়ার চেষ্টা করে সে পাগল হয়ে যায় বা সেটিকে ছুলে মারা পড়ে। "কুনেকুনে"কে নিয়ে একই সময়ে বহু খবর কিছু ওয়েবসাইট দেখা দেয়। "কুনেকুনে" কিংবদন্তিটি কাকতাড়ুয়ার রাত্রে জীবন্ত হয়ে যাওয়ার (অথবা যখন কেউ তাদের দিকে খুব বেশিই তাকিয়ে থাকে) মতো স্থানীয় গল্প থেকে উদ্ভব হয়েছে। অভিযোগ আছে যে "কুনেকুনে" আসলে একটি কাকতাড়ুয়ার হাওয়ায় নড়চড় করার ফলে দূর থেকে দেখার ভুল বা হালকা মাটিকে শক্ত করার জন্যে পোতা বেত ড্রেনের কারসাজি যা মাটির নিচে থেকে জল তোলে।।
টেকে টেকে (বা কাশিমা রেইকো)
টেকে টেকে (テケテケ) হলো একজন কমবয়সী মহিলা বা স্কুল ছাত্রীর ভূত যার শরীর রেলওয়ে লাইনের উপর পড়ে গিয়ে, ট্রেন আসার কারনে দ্বিখণ্ডিত হয়ে গিয়েছিল। সে হলো একটি "ওনরিয়ু", বা প্রতিহিংসাপূর্ণ একটি আত্মা। রাত্রে শহুরে জায়গায় ও ট্রেন স্টেশনগুলিতে তার আনাগোনা। যেহেতু তার দেহের নিচের অংশটি নেই, সে তার হাত বা কনুইয়ের উপর ভর করে চলে ও খাঁমচানির আওয়াজ বা "টেকে টেকে" শব্দ সৃষ্টি করে। যদি সে কোনো মানুষকে দেখতে পায়, তবে সে তার পিছু ধাওয়া করে তার জামার উপর দিয়ে একটি কাস্তে বা অন্য কিছু অস্ত্র চালিয়ে শরীর দ্বিখণ্ডিত করে দেয়।
"টেকে টেকে" গল্পের কিছু সংস্করণে, আত্মাটির পরিচয় কাশিমা রেইকো হিসেবে জানা আছে, যার পাগুলি ট্রেনের তলায় কাটায় যাওয়ায় সে মারা যায়। কিংবদন্তি অনুযায়ী, তার পা-হীন ভূত বাথরুমে গিয়ে গিয়ে মানুষদের জিজ্ঞাসা করে যে তার পা কোথায়। যদি প্রশ্নবিদ্ধ সেই ব্যক্তিটি এমন কিছু উত্তর দেয় যা কাশিমার অপছন্দ হয়, তখন সে তার পাগুলিকেও ছিঁড়ে বা কেটে দেয়। কাশিমার থেকে বাঁচতে হলে ব্যক্তি উত্তর দিতে পারে যে তার পা মেইশিন এক্সপ্রেসওয়েতে আছে, বা "কামেন শিনিন মা" কথাটি দিয়ে তার প্রশ্নের উত্তর দিলেও বাঁচা যাবে, যার অনুবাদ হলো "মাস্ক মৃত্যু রাক্ষস"।।
জেরি কোয়েন
জেরি অ্যালেন কোয়েন (জন্মঃ ৩০ ডিসেম্বর, ১৯৪৯) হলেন একজন আমেরিকান জীববিজ্ঞান অধ্যাপক যিনি ইন্টেলিজেন্ট ডিজাইন নিয়ে মন্তব্যের জন্য বিখ্যাত। একজন বিশিষ্ট বিজ্ঞানী ও লেখক হিসেবে বিবর্তন তত্ত্বকে ব্যাখ্যা করে তিনি অনেকগুলো প্রবন্ধ প্রকাশ করেছেন। বর্তমানে তিনি শিকাগো বিশ্ববিদ্যালয়ের বাস্তুবিদ্যা ও বিবর্তন বিভাগে অধ্যাপক হিসেবে কর্মরত আছেন। তার মূল আগ্রহের বিষয় হল প্রজাতিগঠন এবং বাস্তুবিদ্যাসংক্রান্ত ও বিবর্তনীয় জিনতত্ত্ব, যার জন্য ফলের মাছি ড্রসোফিলাকে তিনি ব্যবহার করেন। তিনি স্পেসিয়েশন নামে একটি পাঠ্যবই এবং হোয়াই ইভল্যুশন ইজ ট্রু নামে সর্বাধিক বিক্রিত নন-ফিকশন বইয়ের রচয়িতা। সাম্প্রতিককালে, ফেইথ ভার্সাস ফ্যাক্ট: হোয়াই সায়েন্স অ্যান্ড রেলিজিয়ন আর ইনকম্পেটিবল নামে তার একটি বই প্রকাশিত হয়েছে। কোয়েন হোয়াই ইভল্যুশন ইজ ট্রু নামে একটি ওয়েবসাইটও পরিচালনা করেন।
বৈজ্ঞানিক কাজকর্ম
কোয়েন ১৯৭১ সালে কলেজ অভ উইলিয়াম এন্ড মেরি থেকে জীববিজ্ঞানে স্নাতক ডিগ্রী লাভ করেন। যুদ্ধকালিন সমস্যা শুরু হবার আগ পর্যন্ত তিনি বিখ্যাত জীববিজ্ঞানী থিওডোসিয়াস ডবঝানস্কির তত্ত্বাবধানে রকফেলার বিশ্ববিদ্যালয়ে স্নাতককালিন কাজ করছিলেন। এরপর ১৯৭৮ সালে হার্ভার্ড বিশ্ববিদ্যালয়ে রিচার্ড লিউওন্টিনের তত্ত্বাবধানে পিএইচডি ডিগ্রী অর্জন করার পর টিমোথি প্রাউটের সাথে ডেভিসের ক্যালিফোর্নিয়া বিশ্ববিদ্যালয়ে পোস্ট-ডক্টরাল ফেলোশিপ হিসেবে যোগদান করেন। ১৯৮৯ সালে তাকে গুগেনহাইম ফেলোশিপে ভূষিত এবং ২০০৭ সালে আমেরিকান একাডেমি অভ আর্টস এন্ড সায়েন্সেজে নির্বাচিত করা হয়। ২০১১ সালে ফ্রিডম ফ্রম রেলিজিয়ন ফাউন্ডেশন থেকে তিনি “এম্পেরর হ্যাজ নো ক্লোদস” পুরস্কার লাভ করেন।
কোয়েন সোসাইটি ফর দ্য স্টাডি অভ ইভোল্যুশন নামক সংগঠনে সভাপতি (২০১১) সহসভাপতি (১৯৯৬) হিসেবে দায়িত্ব পালন করেন, এবং ইভোল্যুশন (১৯৮৫—১৯৮৮; ১৯৯৪—২০০০) ও দ্য আমেরিকান নেচারালিস্ট (১৯৯০—১৯৯৩) নামের বিখ্যাত বৈজ্ঞানিক সাময়িকীতে সহযোগী সম্পাদকরূপে দায়িত্বপ্রাপ্ত ছিলেন। বর্তমানে তিনি বিবর্তনীয় জীববিজ্ঞান, প্রজাতিগঠন, জেনেটিক বিশ্লেষণ, সামাজিক সমস্যাদি ও বৈজ্ঞানিক জ্ঞান, বিজ্ঞান বক্তৃতা ও বিজ্ঞান লেখার পাঠদান করেন।
বৈজ্ঞানিক সাময়িকী ছাড়াও তার কাজগুলো দ্য নিউ ইয়র্ক টাইমস, দ্য টাইমস লিটারারি সাপ্লিমেন্ট, এবং দ্য নিউ রিপাবলিকের মতো মূলধারার মাধ্যমে ব্যাপকভাবে প্রকাশিত হয়। তার গবেষণার আগ্রহের মাঝে রয়েছে জনগোষ্ঠী ও বিবর্তনীয় জীনতত্ত্ব, প্রজাতিগঠন, বাস্তুবিদ্যাগত ও পরিমাণগত জীনতত্ত্ব, ক্রোমোজোম বিবর্তন এবং শুক্রাণু প্রতিযোগিতা।
কোয়েন সৃষ্টিবাদ, আস্তিকতামূলক বিবর্তন, এবং ইন্টেলিজেন্ট ডিজাইনের কড়া সমালোচক। এসব বিষয়কে তিনি “সাম্প্রতিক আইনি বিধিনিষেধগুলোকে বোকা বানাতে নতুন একদল ভক্তের নিপুন সঠতার সাথে সম্পন্ন ধর্মীয় সৃষ্টিবাদের নব্য ছদ্মবৈজ্ঞানিক রূপ।”
ইন্টেলিজেন্ট ডিজাইনের সমালোচনা করে অভ পান্ডাজ এন্ড পিপল বইয়ের পর্যালোচনারূপে ১৯৯৬ সালে কোয়েন নিউ রিপাবলিকে তার প্রথম দীর্ঘ প্রবন্ধ প্রকাশ করেন যা বিবর্তন ও সৃষ্টিবাদের উপর লেখার দীর্ঘ ইতিহাসের সূচনা করেছিল।
কোয়েন তার বই ও অন্যান্য কাজে বিবর্তনের যেসব প্রমাণ উপস্থাপন করেন, সেগুলো হলঃ
ট্রানজিশনাল জীবাশ্মগুলো বিবর্তনের বড় এক প্রমাণ। ১৮৫৯ সালে ডারউইন এসব ভবিষ্যদ্বাণী করে গিয়েছিলেন যা পরবর্তীতে পাওয়া যায়ঃ
প্রমাণাদির মধ্যে কেবল এই ট্রানজিশনাল জীবাশ্ম নয়, বরং এদেরকে যে তাদের অনুমিত পূর্বপুরুষ আর আধুনিক স্বজনদের মাঝামাঝি সময়ে পাওয়া গিয়েছে, সেটাও একটা উল্লেখযোগ্য বিষয়।
ইকুয়েডরের ব্যাঙ আতেলোপুস কোয়েনির নামকরণ কোয়েনের নামানুসারে করা হয়েছে। ১৯৭০ এর দশকের শেষদিকে পশ্চিম ইকুয়েডরে ব্যাঙ সম্পর্কিত ভ্রমণে একটি জলাভূমিতে তিনি এর হ্যাপ্লোটাইপটি খুঁজে পান।
নাস্তিকতা
ইহুদি মা-বাবার সন্তান কোয়েন নিজেকে একজন ধর্মনিরপেক্ষ ইহুদি হিসেবে বিবেচনা করেন, সেইসাথে তিনি নাস্তিকতা, পরাতাত্ত্বিক প্রকৃতিবাদ ও কনফ্লিক্ট থিসিসের একজন স্পষ্টভাষী প্রবক্তা। তিনি দাবী করেন যে ধর্ম ও বিজ্ঞান মৌলিকভাবে অসঙ্গত; কেবলমাত্র প্রমাণের যৌক্তিক মূল্যায়ণই মহাবিশ্ব ও তার কাজের ধরনকে নির্ভরযোগ্যভাবে আবিষ্কার করতে সক্ষম, এবং যেসব বিজ্ঞানী ধর্মকে আঁকড়ে ধরেন তারা এই ধারণাকেই পাকাপোক্ত করেন যে “মানুষ একইসাথে দু’টি সাংঘর্ষিক ধারণাকে তাঁদের মাথায় লালন করতে পারে”। তার মতে, যখন কেউ মহাবিশ্ব সম্পর্কে কোন সত্য উপলব্ধি করতে যান তখন কাজের পদ্ধতি, দর্শন আর ফলাফলের অমিলটাই বিজ্ঞান ও বিশ্বাসের সংঘর্ষের মূল কারণ হয়ে দেখা দেয়।
হোয়াই ইভোল্যুশন ইজ ট্রু ব্লগে তিনি বিবর্তন সম্পর্কিত বিষয়ের পাশাপাশি নাস্তিকতা, বিজ্ঞান ও ধর্মের অমিল, বিজ্ঞান ও অন্যান্য বিষয়ে আলোচনা করেন। প্রায়ই তিনি পাবলিক ফোরামে এবং আস্তিকদের সাথে বিতর্কে অংশ নিয়েছেন।
ছদ্মবিজ্ঞানের সমালোচকরূপে
কোয়েন বিজ্ঞান ও বিবর্তনের সমালোচনাগুলো সম্পর্কে মন্তব্য করেন এবং উত্তর দেন। একটি যুক্তিখন্ডনে পরিষ্কারভাবে তিনি তার সংশয়বাদি যুক্তিবিচারের কারণগুলো শনাক্ত করেন। "সব বৈজ্ঞানিক অগ্রগতির জন্য প্রগাঢ় সংশয়বাদিতার একটি পরিমণ্ডল প্রয়োজন"
- জেরি এ. কোয়েন
যেসব সৃষ্টিবাদি বাইবেলকে আক্ষরিক অর্থে নিয়ে নিজেদের বদ্ধমনা করে ফেলেন, তিনি তাদের সমালোচনা করে থাকেন। কেবল নিজেদের প্রকারের মধ্যে প্রাণীর অপসৃত হবার সৃষ্টিবাদি ধারণাকে তিনি প্রশ্ন করেন, যে ধারণাটি নিজেই ছড়িয়ে ছিটিয়ে থাকা জীবাশ্ম দলিলে প্রাপ্ত ভিন্নভিন্ন দলের মধ্যকার অন্তর্বর্তীকালিন জীবের অস্তিত্বকে স্বীকার করে নেয়। "আমাদের কাছে অন্তর্বর্তীকালিন জীবাশ্মের ভূরি ভূরি উদাহরণ রয়েছে যেগুলোকে যে কেউ ভিন্ন ধরনের বলে বিবেচনা করবেনঃ মৎস্য আর উভচরের মধ্যে (যেমন টিকটালিক, যা নাই উল্লেখ করেছেন), উভচর আর সরিসৃপের মধ্যে, সরিসৃপ আর স্তন্যপায়ীর মধ্যে, সরিসৃপ আর পাখির মধ্যে, স্থলচর প্রাণী এবং তিমির মধ্যে, এবং অবশ্যই আদিম ও আধুনিক মানুষের মধ্যে, যেখানে আদিম জীবাশ্মগুলো এপের মতো পূর্বপুরুষ এবং আধুনিক মানুষের বৈশিষ্ট্যগুলোর মধ্যে অন্তর্বর্তীতা প্রদর্শন করে।"
কোয়েন বিশ্বাস করেন, বিবর্তনবাদি আর নবীন পৃথিবী সৃষ্টিবাদিদের মধ্যে এরকম বিতর্কের ক্ষেত্রে জীবাশ্ম দলিল ও আইসোক্রন ডেটিংয়ের মতো আধুনিক প্রযুক্তি আরো ভালভাবে বোধগম্যের মাধ্যমে উভয় পক্ষই উপকৃত হতে পারেন। তিনি মনে করেন, সৃষ্টিবাদিদের এসব বিষয় বুঝতে পারার অক্ষমতা সম্পূর্ণরূপে এটাই ধারণা দেয় যে, “ধর্ম একজনের মনকে এতো গভীরভাবে বিষাক্ত করতে পারে যে সেই মন মহাজগতের বাস্তব সত্যের প্রতি অনাক্রম্য হয়ে পড়ে”।
উল্লেখযোগ্য বৈজ্ঞানিক প্রবন্ধ
কোয়েনের পিয়ার-রিভিউকৃত বৈজ্ঞানিক প্রকাশনাসমূহ নেচার Nature International Weekly Journal Of Science
কোয়েন নিজে একজন বিশিষ্ট লেখক ও সমালোচক। এর বাইরেও তিনি শতশত বিশেষায়িত উপস্থাপনা, আমন্ত্রিত বক্তব্য, এবং অন্যান্য প্রকাশনার ক্ষেত্রে বিশেষ পারদর্শিতা প্রদর্শন করেছেন। Selection of recent miscellaneous commentaries and publications
হাপর
thumb| [[বাংলাদেশ|বাংলাদেশের একটি কামারশালায় হাপর ব্যবহার হচ্ছে।]] হাপর হচ্ছে কামারদের ব্যবহৃত এক ধরনের বাতাস প্রবাহিত করার ব্যবস্থা যার দ্বারা কয়লার আগুন-কে উস্কে রাখা হয়। এই আগুনে ধাতব, প্রধানত লোহা, গরম করে তাকে পিটিয়ে বিভিন্ন আকারের জিনিস তৈরি হয়।
ব্যুৎপত্তি
"হাপর" শব্দটি একটি দেশি শব্দ।
নুট
নুটের একটি পবিত্র প্রতীক ছিল ওসিরিস তার স্বর্গীয় আকাশে প্রবেশের জন্য ব্যবহৃত সিঁড়ি। এই মই-প্রতীকটিকে মাকেট বলা হত এবং মৃত ব্যক্তিকে রক্ষা করার জন্য এবং মৃতদের দেবতার সাহায্যের জন্য এটি সমাধিতে স্থাপন করা হয়েছিল। নুট এবং তার ভাই, গেব, পৌরাণিক কাহিনীর জগতে রহস্য হিসাবে বিবেচিত হতে পারে। অন্যান্য পৌরাণিক কাহিনীর সরাসরি বিপরীতে যা সাধারণত একজন আকাশ পিতাকে পৃথিবী মা (বা প্রকৃতি মাতা ) এর সাথে যুক্ত করে, তিনি(পৃথিবী মা) আকাশ এবং তিনি(আকাশ পিতা) পৃথিবীকে মূর্ত করেছেন।
হেলিওপোলিসের সৃষ্টি পৌরাণিক কাহিনীতে নুট আবির্ভূত হয় যা গুরুত্বপূর্ণ ভূমিকা পালন করে এমন বেশ কয়েকটি দেবীকে জড়িত করে: টেফনাট (টেফেনেট) আর্দ্রতার একটি মূর্তি, যিনি শু (বায়ু) এর সাথে সঙ্গম করেছিলেন এবং তারপর দেবী নুটের সাথে আকাশের জন্ম দিয়েছেন, যিনি তার ভাই পৃথিবীর সাথে সঙ্গম করেছিলেন, যিনি গেব। গেব এবং নুটের মিলন থেকে, অন্যদের মধ্য থেকে মিশরীয় দেবী, আইসিস, হোরাসের মা সবচেয়ে জনপ্রিয় যার গল্প, তার ভাই-স্বামী, পুনরুত্থান দেবতা ওসিরিসের কেন্দ্রবিন্দুতে এসেছে। ওসিরিসকে তার ভাই সেটের হাতে হত্যা করা হয় এবং পৃথিবীতে ১৪টি টুকরো করে ছড়িয়ে দেওয়া হয়, যা আইসিস সংগ্রহ করে এবং আবার একত্রিত করে।
ডিউক অফ এডিনবার্গ পুরস্কার
ডিউক অফ এডিনবার্গ পুরস্কার বা মূল ইংরেজিতে দ্য ডিউক অফ এডিনবার্গ অ্যাওয়ার্ড (সাধারণত সংক্ষেপে ডিঅফই নামেও পরিচিত) হল একটি যুব সম্মাননা কার্যক্রম যা ১৯৫৬ সালে যুক্তরাজ্যের রাজপুত্র ও ডিউক অফ এডিনবরা ফিলিপ প্রচলন করেন। পুরস্কারটি প্রায় ১৪৪টি দেশে বিতরণ করা হয়। সম্মাননাগুলো কিশোর এবং তরুণ প্রাপ্তবয়স্কদের আত্ম-উন্নয়ন অনুশীলনের একটি ধারাবাহিক কার্যক্রম সম্পন্ন করার স্বীকৃতিস্বরূপ প্রদান করা হয়, যা কুর্ট হানের "আধুনিক যুবক সম্প্রদায়ের ছয়টি অবক্ষয়ের" সমাধানগুলির উপর ভিত্তি করে তৈরি করা হয়েছে।
বাংলাদেশ
বাংলাদেশে ২০০৮ সাল থেকে ঢাকায় অবস্থিত "দ্য ডিউক অফ এডিনবার ইন্টারন্যাশনাল অ্যাওয়ার্ড ফাউন্ডেশন বাংলাদেশ" প্রতিষ্ঠানটির তত্ত্বাবধানে পুরস্কারটি দেওয়া হয়। বিভিন্ন স্কুল ও বিশ্ববিদ্যালয় এই কার্যক্রমে অংশগ্রহণ করে।
বাংলাদেশের স্বাধীনতা যুদ্ধ: দলিলপত্র
বাংলাদেশের স্বাধীনতা যুদ্ধ: দলিলপত্র একটি প্রামাণিক গ্রন্থ যা ১৯৭১ সালে এদেশের স্বাধীনতা যুদ্ধকালীন সংগঠিত বিভিন্ন ঘটনার বিস্তারিত তথ্যভান্ডার হিসাবে স্বীকৃত।
সজ্জ্বা
এই বিশালাকার গ্রন্থটি মোট ১৬টি খণ্ডে প্রকাশিত হওয়ার কথা থাকলেও ১৫ খন্ড প্রকাশিত হয়েছে। এই ১৫টি খণ্ডে রয়েছেঃ
এবং অপ্রকাশিত খন্ডটিতে অন্তর্ভুক্ত থাকবে -
পদ্মা সেতু
পদ্মা সেতু বা পদ্মা বহুমুখী সেতু হচ্ছে বাংলাদেশের পদ্মা নদীর উপর নির্মিত একটি বহুমুখী সড়ক ও রেল সেতু। এর মাধ্যমে মুন্সীগঞ্জের লৌহজংয়ের সাথে শরীয়তপুর ও মাদারীপুর জেলা যুক্ত হয়েছে। সেতুটি ২০২২ সালের ২৫ জুন উদ্বোধন করা হয়। এই দিন বাংলাদেশের প্রধানমন্ত্রী শেখ হাসিনা নিজে মাওয়া প্রান্ত দিয়ে টোল প্রদান করে প্রথমবারের মতো আনুষ্ঠানিকভাবে পদ্মা সেতুতে আরোহণ করেন এবং এর মাধ্যমে সেতুটি উন্মুক্ত করা হয়।
পদ্মা সেতুর নির্মাণ কাজ বাংলাদেশের ইতিহাসে সবচেয়ে চ্যালেঞ্জিং নির্মাণ প্রকল্প হিসেবে বিবেচিত। দুই স্তর বিশিষ্ট ইস্পাত ও কংক্রিট নির্মিত ট্রাসের এই সেতুর উপরের স্তরে চার লেনের সড়ক পথ এবং নিচের স্তরে একটি একক রেলপথ রয়েছে। পদ্মা-ব্রহ্মপুত্র-মেঘনা নদীর অববাহিকায় তৈরি সেতুটি ৪১টি স্প্যান নিয়ে গঠিত, প্রতিটি স্প্যান লম্বায় ১৫০.১২ মিটার (৪৯২.৫ ফুট) এবং চওড়ায় ২২.৫ মিটার (৭৪ ফুট)। সেতুটির মোট দৈর্ঘ্য ৬.১৫ কিমি (৩.৮২ মাইল)।   এটি বাংলাদেশের দীর্ঘতম সেতু, স্প্যান সংখ্যা ও মোট দৈর্ঘ্য উভয়ের দিক থেকে গঙ্গা নদীর উপর নির্মিত দীর্ঘতম সেতু এবং ১২৮ মিটার (৪২০ ফুট) গভীরতাযুক্ত বিশ্বের গভীরতম পাইলের সেতু।
সেতুটি চালু হওয়ার পর বাংলাদেশের জিডিপি ১.২ শতাংশ বৃদ্ধি পাবে বলে আশা করা হচ্ছে।
ইতিহাস
১৯৭১ সালে দৈনিক পূর্বদেশ পত্রিকার প্রতিবেদন অনুযায়ী জাপান থেকে আগত জরিপ বিশেষজ্ঞদের একটি দল পূর্ব পাকিস্তানের (বর্তমানে বাংলাদেশ) নিকট ঢাকা–ফরিদপুর সড়ক নির্মাণের জন্য একটি সম্ভাব্যতা প্রতিবেদন জমা দেয়। সড়কটি নির্মাণের অংশ হিসেবে তারা পদ্মা নদীর ওপর একটি সেতু নির্মাণের পরামর্শ দেন। বাংলাদেশের স্বাধীনতার পর বাংলাদেশের প্রথম রাষ্ট্রপতি শেখ মুজিবুর রহমান পদ্মা নদীর ওপর সেতু নির্মাণের ঘোষণা দিলেও তার মৃত্যুর কারণে প্রকল্পটি বাস্তবায়িত হয়নি।
১৯৯৮ সালের ১৬ সেপ্টেম্বর বাংলাদেশ সরকার রাজধানী ঢাকা ও দেশের দক্ষিণ ও দক্ষিণ-পশ্চিমাঞ্চলের মধ্যে সরাসরি যোগাযোগ স্থাপনের লক্ষ্যে ঢাকা-মাওয়া-ভাঙ্গা-খুলনা মহাসড়কে পদ্মা নদীর উপর একটি সেতু নির্মাণের জন্য ৩,৬৪৩.৫০ কোটি টাকার একটি প্রকল্পের প্রস্তাব করে। ৫ কিলোমিটার দীর্ঘ এবং ১৮.১০ মিটার চওড়া উক্ত সেতুটিকে দেশের সম্ভাব্য দীর্ঘতম সেতু হিসাবে বিবেচনা করা হয়েছিল। প্রস্তাবে ১৯৯৯ সালের জুলাই মাসে সেতুর নির্মাণ কাজ শুরু করে ২০০৪ সালের জুনে শেষ করার কথা জানানো হয়। নির্মাণের জন্য প্রস্তাবিত টাকার ২৬৯৩.৫০ কোটি টাকা বিদেশী উৎস থেকে এবং ৭৫০ কোটি টাকা জাতীয় উৎস থেকে জোগান দেওয়ার পরিকল্পনা করা হয়েছিল। পরে ১৯৯৯ সালের মে মাসে উক্ত সেতু প্রকল্পের জন্য প্রাক-সম্ভাব্যতা যাচাই পরীক্ষা শুরু হয়। ২০০১ সালের ৪ জুলাই মাওয়া-জাজিরা প্রান্তে সেতুর ভিত্তিপ্রস্তর স্থাপন করেন তৎকালীন প্রধানমন্ত্রী শেখ হাসিনা। ৮ম সাধারণ নির্বাচনের পর পরবর্তী সরকারের পরামর্শক কমিটি পাটুরিয়া-দৌলতদিয়া পয়েন্ট, দোহার-চরভদ্রাসন পয়েন্ট, মাওয়া-জাজিরা পয়েন্ট এবং চাঁদপুর-ভেদরগঞ্জ পয়েন্টে প্রাক-বাস্তবায়নযোগ্যতার সমীক্ষা করায়। ২০০৪ সালে জাইকা (জাপান আন্তর্জাতিক সহযোগিতা সংস্থা) নিয়োজিত পরামর্শক নিপ্পন কোয়েই পদ্মা সেতু নির্মাণকল্পে বিস্তারিত সমীক্ষা পরিচালনার পর আগের নির্ধারিত মাওয়া-জাজিরা পয়েন্টেই সেতু নির্মাণের পরামর্শ দেয়।
২০০৮ সালের সাধারণ নির্বাচনের আগে বাংলাদেশ আওয়ামী লীগ তার নির্বাচনী ইশতেহারে পদ্মা সেতু নির্মাণের প্রতিশ্রুতি দেয়। নির্বাচনে জয়ী হয়ে আওয়ামী লীগ সরকার প্রকল্প বাস্তবায়নের উদ্যোগ নেয়। তখন ২০১১ সালের মধ্যে পদ্মা সেতুর নির্মাণ কাজ শুরু করার কথা জানানো হয়। এই জন্য ২০০৯ সালে নকশা প্রণয়নের জন্য পরামর্শক প্রতিষ্ঠান নিয়োগ করা হয় ও ভূমি অধিগ্রহণের কাজ শুরু হয়। সেতু নির্মাণে বিশ্বব্যাংক, এশীয় উন্নয়ন ব্যাংক, জাইকা ও ইসলামি উন্নয়ন ব্যাংক অর্থ যোগান দেয়ার প্রতিশ্রুতি দেয়। ২০০৯ সালের ২৮ এপ্রিল বিশ্বব্যাংকের সাথে বাংলাদেশ ঋণ চুক্তি স্বাক্ষর করে।
২০০৭ সালে তত্ত্বাবধায়ক সরকার পদ্মা সেতু প্রকল্প পাস করলেও আওয়ামী লীগ সরকার এসে রেলপথ সংযুক্ত করে ও ২০১১ সালের ১১ জানুয়ারি প্রথম দফায় সেতুর ব্যয় সংশোধন করে। তখন এর ব্যয় ধরা হয় ২০ হাজার ৫০৭ কোটি টাকা। পরে পদ্মা সেতুর ব্যয় আরও আট হাজার কোটি টাকা বাড়ানো হয়। ফলে তখন পদ্মা সেতুর ব্যয় দাঁড়ায় সসর্বমোট ২৮ হাজার ৭৯৩ কোটি টাকা।
২০১১ সালের এপ্রিল মাসে বিশ্বব্যাংকের সাথে বাংলাদেশের ১২০ কোটি মার্কিন ডলারের ঋণচুক্তি হয়। একই বছরের ১৮ মে জাইকার সঙ্গে সরকারের ৪১ কোটি ৫০ লাখ ডলার এবং ৬ জুন এডিবির সঙ্গে ৬১ কোটি ৫০ লাখ ডলারের ঋণচুক্তি হয়। ২০১১ সালের ১০ অক্টোবরে দুর্নীতির অভিযোগ এনে পদ্মা সেতু প্রকল্পে অর্থায়ন স্থগিত করে বিশ্বব্যাংক। পরে প্রধানমন্ত্রী শেখ হাসিনার অর্থনৈতিক উপদেষ্টা মসিউর রহমানের নামও দুর্নীতির অভিযোগের সাথে যুক্ত হয়। ২০১১ সালের ১৪ নভেম্বর সেতু বিভাগের সচিব মোশাররফ হোসেন ভূঁইয়াকে বদলি করে বিশেষ অর্থনৈতিক অঞ্চল কর্তৃপক্ষের নির্বাহী চেয়ারম্যান নিয়োগ দেওয়া হয় ও ৫ ডিসেম্বর তৎকালীন যোগাযোগ মন্ত্রী সৈয়দ আবুল হোসেনকে তথ্য ও যোগাযোগ প্রযুক্তি মন্ত্রণালয়ে পাঠানো হয়।
২০১২ সালের ২৯ জুন সেতুর পরামর্শক প্রতিষ্ঠান হিসেবে দরপত্রে অংশ নেওয়া এসএনসি-লাভালিনের সঙ্গে বাংলাদেশি কর্মকর্তাদের দুর্নীতির ষড়যন্ত্রের অভিযোগ এনে বিশ্বব্যাংক ঋণচুক্তিটি বাতিল করে। পরে অন্য দাতা সংস্থাগুলোও তার প্রতিশ্রুত ঋণচুক্তি বাতিল করে। ২০১২ সালের ৪ জুলাই জাতীয় সংসদে প্রধানমন্ত্রী শেখ হাসিনা নিজস্ব অর্থায়নে পদ্মা সেতু নির্মাণ করার কথা বলেন এবং ৮ জুলাই নিজস্ব অর্থায়নে পদ্মা সেতু নির্মাণ পরিকল্পনা সংসদে পেশ করেন। ২০১২ সালের ৯ জুলাই নিজস্ব অর্থায়নে পদ্মা সেতু বাস্তবায়নের সিদ্ধান্ত নেয় মন্ত্রিসভা। বিশ্বব্যাংকের শর্তের কারণে ২৩ জুলাই তৎকালীন যোগাযোগমন্ত্রী সৈয়দ আবুল হোসেনকে মন্ত্রিসভা থেকে সরিয়ে নেওয়া হয় ও ২৪ জুলাই সচিব মোশাররফ হোসেন ভূঁইয়াকে ওএসডি করা হয়। সরকারের অনুরোধে ২০ সেপ্টেম্বর বিশ্বব্যাংক প্রকল্পে পুনরায় সম্পৃক্ত হতে রাজি হলেও তদন্ত শেষ না হওয়া পর্যন্ত অর্থায়ন করতে অসম্মতি জানায়। ২০১২ সালের ১৭ ডিসেম্বর সেতু বিভাগের সাবেক সচিব মোশাররফ হোসেন ভূঁইয়াকে প্রধান আসামি করে সাত জনের বিরুদ্ধে মামলা করে দুদক। ২৬ ডিসেম্বর রাজধানীর শাহবাগ এলাকা থেকে মোশাররফ হোসেন ভূঁইয়াকে গ্রেপ্তার করে রিমান্ডে নেয় দুদক। গ্রেপ্তার করা হয় আরও দুজনকে। ২০১৩ সালের ১৬ জানুয়ারি মোশাররফ হোসেন ভূঁইয়াকে সাময়িক বরখাস্ত করে সরকার। ২০১৩ সালের ৫ ফেব্রুয়ারি জামিনে মুক্ত হন তিনি।
২০১৩ সালের ৩১ জানুয়ারি পদ্মা সেতুতে বিশ্ব ব্যাংকের অর্থ আর নেওয়া হবে না – সরকার এমন সিদ্ধান্তের কথা জানায়। ২০১৩ সালের ২৬ জুন আবার দরপত্র আহ্বান করা হয়।
২০১৪ সালের ১৭ জুন পদ্মা বহুমুখী সেতুটি নির্মাণে চায়না রেলওয়ে মেজর ব্রিজ ইঞ্জিনিয়ারিং গ্রুপের সঙ্গে চুক্তি করে সেতু বিভাগ। ২০১৪ সালে ১৭ সেপ্টেম্বর দুদক জানায় পদ্মা সেতুতে কোনো দুর্নীতি হয়নি। ২৬ অক্টোবর পদ্মা সেতু দুর্নীতির মামলার অবসান হয়। ২০১৪ সালের ২৬ নভেম্বর মূল পদ্মা সেতুর নির্মাণ কাজ শুরু হয়। ২০১৫ সালের ১২ ডিসেম্বর নির্মাণকাজের উদ্বোধন করেন প্রধানমন্ত্রী শেখ হাসিনা।
নকশা ও কর্ম পরিকল্পনা
পদ্মা বহুমুখী সেতুর সম্পূর্ণ নকশা এইসিওএমের নেতৃত্বে আন্তর্জাতিক ও জাতীয় পরামর্শকদের নিয়ে গঠিত একটি দল তৈরি হয়। বাংলাদেশের প্রথম বৃহৎ সেতু প্রকল্প যমুনা বহুমুখী সেতু প্রকল্পের আন্তর্জাতিক বিশেষজ্ঞ প্যানেল তৈরি করা হয়। অধ্যাপক জামিলুর রেজা চৌধুরীকে ১১ সদস্যের বিশেষজ্ঞ প্যানেলের সভাপতি নিযুক্ত করা হয়। এ প্যানেল সেতুর নকশা প্রণয়ন ও বাস্তবায়ন পর্যায়ে প্রকল্প কর্মকর্তা, নকশা পরামর্শক ও উন্নয়ন সহযোগীদের বিশেষজ্ঞ পরামর্শ প্রদান করে।
পদ্মা সেতুর ভৌত কাজকে মূলত পাঁচটি প্যাকেজে ভাগ করা হয়: মূল সেতু, নদী শাসন, জাজিরা সংযোগকারী সড়ক ও টোল প্লাজা। মাওয়া সংযোগকারী সড়ক, টোল প্লাজা ইত্যাদি এবং মাওয়া ও জাজিরা সার্ভিস এলাকা। প্রকল্পে নিয়োজিত নকশা পরামর্শক প্রতিষ্ঠান ‘মনসেল-এইকম’ ভৌত কাজের ঠিকাদার নিয়োগের প্রাক-যোগ্যতা দরের নথি প্রস্তুত, টেন্ডার আহ্বানের পর টেন্ডার নথি মূল্যায়ন, টেন্ডার কমিটিকে সহায়তাসহ এ সংক্রান্ত যাবতীয় কাজের দায়িত্বপ্রাপ্ত ছিল। আন্তর্জাতিক বিশেষজ্ঞ প্যানেল নকশা পরামর্শক প্রতিষ্ঠানের কাজ তদারক করত। ভৌত কাজের বিভিন্ন প্যাকেজের জন্য দরপত্র মূল্যায়ন কমিটি গঠন করা হয়েছিল। পদ্মা বহুমুখী সেতু প্রকল্পের পরিচালক ছিলেন কারিগরি মূল্যায়ন কমিটির সভাপতি।
পাইলিংয়ের সমস্যা
প্রথম দিকে সেতু নির্মাণকারী প্রকৌশলী ও বিশেষজ্ঞদের পদ্মা নদীর তলদেশের মাটি খুঁজে পেতে বেগ পেতে হয়। তলদেশে স্বাভাবিক মাটি পাওয়া যায়নি। সেতুর পাইলিং কাজ শুরুর পরে সমস্যা দেখা যায়। প্রকৌশলীরা নদীর তলদেশে স্ক্রিন গ্রাউটিং পদ্ধতিতে কৃত্রিম প্রক্রিয়ায় মাটির বদলে নতুন মাটি তৈরি করে পিলার গাঁথার চেষ্টা করে। এ প্রক্রিয়ায় উপর থেকে পাইপের ছিদ্র দিয়ে রাসায়নিক নদীর তলদেশে পাঠিয়ে মাটির শক্তিমত্তা বাড়ানো হয়। তারপর ওই মাটিতে পিলার গেঁথে দেওয়া হয়। এ পদ্ধতিতে পাইলের সঙ্গে স্টিলের ছোট ছোট পাইপ ওয়েল্ডিং করে দেওয়া হয়। পাইপের ভেতর দিয়ে এক ধরনের কেমিক্যাল পাঠিয়ে দেওয়া হয় নদীর তলদেশের মাটিতে। রাসায়নিকের প্রভাবে তখন তলদেশের সেই মাটি শক্ত রূপ ধারণ করে। এক পর্যায়ে সেই মাটি পাইলের লোড বহনে সক্ষম হয়ে উঠে, তখন আর পাইল বসাতে কোনো বাধা থাকে না।
নির্মাণব্যয়
পদ্মা সেতু নির্মাণে মোট খরচ করা হয় ৩০ হাজার ১৯৩ দশমিক ৩৯ কোটি টাকা। এসব খরচের মধ্যে রয়েছে সেতুর অবকাঠামো তৈরি, নদী শাসন, সংযোগ সড়ক, ভূমি অধিগ্রহণ, পুনর্বাসন ও পরিবেশ, বেতন-ভাতা ইত্যাদি। বাংলাদেশের অর্থ বিভাগের সঙ্গে সেতু বিভাগের চুক্তি অনুযায়ী, সেতু নির্মাণে ২৯ হাজার ৮৯৩ কোটি টাকা ঋণ দেয় সরকার। ১ শতাংশ সুদ হারে ৩৫ বছরের মধ্যে সেটি পরিশোধ করবে সেতু কর্তৃপক্ষ।
ক্রমিক ব্যয়বৃদ্ধি
২০০৫ সালে পদ্মা সেতু নির্মাণের জন্য প্রাথমিক প্রাক্কলন ধরা হয়েছিল ১২,০০০ কোটি টাকা। জাতীয় অর্থনৈতিক পরিষদের নির্বাহী কমিটির সভায় পৃথিবীর অন্যান্য তুলনীয় সেতুর নির্মাণ ব্যয়ের নিরিখে তদানীন্তন প্রধানমন্ত্রী খালেদা জিয়া সর্বমোট নির্মাণ ব্যয় ১০,০০০ কোটি টাকায় সীমিত রাখার পরামর্শ প্রদান করেন।
২০০৭ সালের আগস্ট মাসে তত্ত্বাবধায়ক সরকারের আমলে একনেক-এর সভায় পদ্মা সেতুর চূড়ান্ত প্রাক্কলন ১০,১৬১ কোটি অনুমোদন করা হয়।
পরবর্তীকালে বিভিন্ন সময়ে প্রাক্কলন বৃদ্ধি করা হয়। সর্বশেষ অনুমোদিত প্রাক্কলনের পরিমাণ ৩০,১৯৩ কোটি টাকা, যা মূল প্রাক্কলনের চেয়ে ২০,০৩২ কোটি টাকা বেশি। বলা হয়েছে বাস্তবায়ন বিলম্বিত হওয়াই প্রকল্প ব্যয় এতো বৃদ্ধি পাওয়ার মূল কারণ।
নির্মাণের সময়ক্রম
মূল সেতুর জন্য চীনের মেজর ব্রিজ ইঞ্জিনিয়ারিং কর্পোরেশনকে নিযুক্ত করা হয়। চীনের সিনোহাইড্রো কর্পোরেশন নদী শাসনের কাজ করে। বাংলাদেশের আবদুল মোনেম লিমিটেডকে দুটি সংযোগ সড়ক ও অবকাঠামো নির্মাণের চুক্তি দেওয়া হয়। অক্টোবর ২০১৭ সালে মূল নির্মাণ কাজ শুরু হয়।
চুক্তিবদ্ধ সংস্থা
২০১৪ সালের ১৭ জুন পদ্মা সেতু নির্মাণের জন্য বাংলাদেশ সরকার ও চায়না মেজর ব্রিজ কোম্পানির মধ্যে আনুষ্ঠানিক চুক্তি স্বাক্ষরিত হয়। সর্বনিম্ন দরদাতা হিসেবে চীনের কোম্পানিটি পদ্মাসেতু নির্মাণের দায়িত্ব পায়। পদ্মা সেতু নির্মাণে ২০১০ সালে প্রথম দরপত্র আহবান করা হলে সেখানে প্রাক-যোগ্যত অর্জনের জন্য ৪০টি কোম্পানি অংশ নেয়। বিশ্বব্যাংক, জাইকা ও এডিবির তত্বাবধানে এদের মধ্যে ৫টি কোম্পানিকে বাছাই করা হয়। পরে বিশ্বব্যাংকের আপত্তির কারণে একটি কোম্পানি বাদ পড়ে যায়। আর্থিক প্রস্তাব আহ্বান করলে শুধুমাত্র চীনের এই কোম্পানিটি আর্থিক প্রস্তাব জমা দেয়। কোম্পানিটি চায়না রেলওয়ে গ্রুপ লিমিটেডের অধীনস্থ।
২০২২ সালের এপ্রিলে সেতু বিভাগের অধীনে, বাংলাদেশ সেতু কর্তৃপক্ষ কর্তৃক পদ্মা বহুমুখী সেতুর রক্ষণাবেক্ষণ ও টোল আদায়ে কোরিয়া এক্সপ্রেসওয়ে করপোরেশন ও চায়না মেজর ব্রিজ ইঞ্জিনিয়ারিং কম্পানি লিমিটেডকে নিয়োগ দেওয়া হয়।
উদ্বোধন
thumb|সেতুর উদ্বোধনী অনুষ্ঠানকে আরও রঙিন করে তুলতে সেতুর উপর দিয়ে বাংলাদেশ বিমান বাহিনীর মনোমুগ্ধকর ফ্লাইপাস্ট। ২০২২ সালের ২৫ জুন সেতুটি বাংলাদেশের প্রধানমন্ত্রী শেখ হাসিনা আনুষ্ঠানিকভাবে উদ্বোধন করেন ও পরের দিন থেকে এটি সাধারণ মানুষের ব্যবহারের জন্য উন্মুক্ত করে দেয়া হয়। উদ্বোধন উপলক্ষে স্মারক ডাকটিকিট উন্মোচন করেন বাংলাদেশের প্রধানমন্ত্রী। উদ্বোধনী অনুষ্ঠানে বাংলাদেশ বিমানবাহিনীর যুদ্ধবিমান ও জঙ্গী হেলিকপ্টার অ্যারোবেটিক ডিসপ্লে ও ফ্লাইপাস প্রদর্শন করে। সেতুটির উদ্বোধন উপলক্ষে পাকিস্তান, মালদ্বীপ, শ্রীলঙ্কা, নেপাল, ভুটান, চীন, রাশিয়া, ডেনমার্কসহ পৃথিবীর অনেক দেশের সরকার ও রাষ্ট্রদূত অভিনন্দন বার্তা পাঠায়। এছাড়াও উদ্বোধনী অনুষ্ঠানে উপস্থিত বিশ্বব্যাংকের আবাসিক প্রতিনিধিও বাংলাদেশ সরকারকে অভিনন্দন জানান।
উদ্বোধনের পর জনসাধারণের জন্য সেতুটি উন্মুক্ত করে দেয়ার পর তাৎক্ষণিকভাবে কিছু বিশৃঙ্খলা দেখা দেয়। উন্মুক্ত করে দেওয়ার প্রথম দিনই গতিসীমা অমান্য করে মোটরবাইক চালাতে গিয়ে সড়ক দুর্ঘটনায় দুজন মৃত্যুবরণ করে। ফলশ্রুতিতে সেতুতে দায়িত্বপ্রাপ্ত সেনাসদস্যরা টহল কার্যক্রম জোরদার করেন এবং ভ্রাম্যমাণ আদালত সেতুতে অভিযান পরিচালনায় নামে, পাশাপাশি সেতুতে যানবাহন থামানো, পার্কিং‌, পায়ে হেঁটে পার হওয়া ও মোটরসাইকেল চলাচল নিষিদ্ধ করা হয়।
টোল ও আয়
২৮ এপ্রিল ২০২২ সালে সেতু মন্ত্রণালয় পদ্মা সেতুর জন্য টোলের হার প্রস্তাব করে ও তা অনুমোদনের জন্য প্রধানমন্ত্রী শেখ হাসিনার কাছে পাঠায়। ১৭ মে সড়ক পরিবহন ও সেতু মন্ত্রণালয় বিভিন্ন পরিবহনের জন্য আলাদা আলাদা টোলের হার নির্ধারণ করে প্রজ্ঞাপন জারি করে। পদ্মা সেতুর টোল আদায়ে সহায়তা করছে যমুনা ব্যাংক।
পদ্মা সেতু নির্মাণে খরচ হয় ৩০ হাজার ১৯৩ কোটি ৩৯ লাখ টাকা। অনুমান করা হচ্ছে, ২০২২ সালে এই সেতু দিয়ে বাংলাদেশের ২৩ জেলায় প্রতিদিন ২১,৩০০টি যানবাহন চলাচল করবে, যা ২০২৫ সাল নাগাদ বেড়ে দাঁড়াবে ৪১,৬০০। এদের সবার থেকে টোল বাবদ যে আয় হবে, তা দিয়ে সেতুর ব্যয় উঠে আসতে সাড়ে ৯ বছর সময় লাগবে। বিশ্বব্যাংকের বরাতে দৈনিক যুগান্তর পত্রিকা জানায়, আগামী ৩১ বছরে যোগাযোগ খাতে পদ্মা সেতু থেকে আয় হবে ১৮.৫ বিলিয়ন ডলার (নির্মাণ খরচের ৫.৫ গুণ)। এছাড়া সামাজিক অগ্রগতি ও অর্থনীতিতে ২৫ বিলিয়ন ডলার যোগ করবে। দুই পারে নদী শাসনের মাধ্যমে যে জমি রক্ষা হয়েছে তার মূল্য প্রায় ১ হাজার ৪০০ কোটি টাকা। সেতুর মাধ্যমে বিদ্যুৎ, গ্যাস ও ইন্টারনেট লাইন গিয়ে সাশ্রয় করবে ২,৪০০ কোটি টাকা। ফেরি চলাচল না হওয়ায় খরচ সাশ্রয় হবে ৩,৬০০ কোটি টাকা। চুক্তি অনুযায়ী সেতু কর্তৃপক্ষকে আগামী ৩৫ বছরে ৩৬ হাজার কোটি টাকা পরিশোধ করতে হবে। বাংলাদেশ সেতু কর্তৃপক্ষ জানিয়েছে, টোল থেকে আদায়কৃত অর্থের অধিকাংশ দিয়ে ঋণ পরিশোধ করা হবে এবং বাকি অর্থ দিয়ে সেতুর রক্ষণাবেক্ষণ করা হবে।
অর্থনৈতিক গুরুত্ব
পদ্মা বহুমুখী সেতুর মাওয়া-জাজিরা পয়েন্ট দিয়ে নির্দিষ্ট পথের মাধ্যমে বাংলাদেশের কেন্দ্রের সাথে দক্ষিণ-পশ্চিম অংশের সরাসরি সংযোগ তৈরি হয়। এই সেতুটি অপেক্ষাকৃত অনুন্নত অঞ্চলের সামাজিক, অর্থনৈতিক ও শিল্প বিকাশে উল্লেখযোগ্যভাবে অবদান রাখবে। প্রকল্পটির ফলে প্রত্যক্ষভাবে প্রায় ৪৪,০০০ বর্গ কি.মি. (১৭,০০০ বর্গ মাইল) বা বাংলাদেশের মোট এলাকার ২৯% অঞ্চলজুড়ে ৩ কোটিরও অধিক জনগণ প্রত্যক্ষভাবে উপকৃত হবে। ফলে প্রকল্পটি দেশের পরিবহন নেটওয়ার্ক এবং আঞ্চলিক অর্থনৈতিক উন্নয়নের জন্য খুব গুরুত্বপূর্ণ অবকাঠামো হিসাবে বিবেচিত হচ্ছে। সেতুটিতে ভবিষ্যতে রেল, গ্যাস, বৈদ্যুতিক লাইন এবং ফাইবার অপটিক কেবল সম্প্রসারণের ব্যবস্থা রয়েছে। এই সেতুটি নির্মানের ফলে বাংলাদেশের জিডিপি ১.২ শতাংশ পর্যন্ত বৃদ্ধি পাবে বলে আশা করা হচ্ছে।
বিতর্ক ও গুজব
২০১৯ সালের জুলাই মাসে পদ্মা সেতুর নির্মাণ কাজে মানুষের মাথা প্রয়োজন বলে ফেসবুকে গুজব ছড়িয়ে পড়ে। এতে বাংলাদেশের বিভিন্ন স্থানে অপহরণকারী ধারণা করে অনেক মানসিক ভারসাম্যহীনদের মারধর ও গণপিটুনির ঘটনা ঘটে; এমনকি মৃত্যুর ঘটনাও ঘটে। পরে এ তথ্যকে গুজব ও ভিত্তিহীন উল্লেখ করে ৯ জুলাই ২০১৯ তারিখে সেতু নির্মাণ কর্তৃপক্ষ গণমাধ্যমগুলোতে বিজ্ঞপ্তি পাঠায়। বিভ্রান্তিকর তথ্য ছড়ানো বন্ধে গবেষকরা সেতু কর্তৃপক্ষকে সেতুটি নির্মাণের খুঁটিনাটি সকল তথ্য জনগণের মাঝে ছড়িয়ে দেয়ার পরামর্শ দেন।
জাভেদ বার্কি
জাভেদ বার্কি (জন্ম: ৮ মে, ১৯৩৮) তৎকালীন ব্রিটিশ ভারতের ইউনাইটেড প্রভিন্সের মিরাটে জন্মগ্রহণকারী পাকিস্তানের সাবেক আন্তর্জাতিক ক্রিকেটার ও অধিনায়ক। পাকিস্তান ক্রিকেট দলের অন্যতম সদস্য ছিলেন। ১৯৬০ থেকে ১৯৬৯ সময়কালে পাকিস্তানের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর ক্রিকেটে রাওয়ালপিন্ডি দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি।
শৈশবকাল
রাওয়ালপিন্ডির সেন্ট মেরি একাডেমী থেকে প্রাথমিক শিক্ষা লাভ করেন। এরপর অক্সফোর্ড বিশ্ববিদ্যালয়ে পড়াশোনা করেছেন। বিশ্ববিদ্যালয়ে থাকাকালীন ১৯৫৮ থেকে ১৯৬০ সাল পর্যন্ত অক্সফোর্ড বিশ্ববিদ্যালয় ক্রিকেট ক্লাবের পক্ষে ক্রিকেট খেলেছেন।
জেনারেল ওয়াজেদ আলী খান বার্কি’র সন্তান তিনি। জেনারেল বার্কির শ্যালিকা শওকত খানম (বার্কি) পাকিস্তানের বর্তমান প্রধানমন্ত্রী ও বিখ্যাত ক্রিকেট তারকা ইমরান খানের মাতা ছিলেন। বার্কির আরেক চাচাতো ভাই মজিদ খান পাকিস্তান ক্রিকেট দলের অধিনায়ক ছিলেন।
সমগ্র খেলোয়াড়ী জীবনে ২৫ টেস্টে অংশগ্রহণ করার সুযোগ পেয়েছেন জাভেদ বার্কি।
অবসর
ক্রিকেট খেলা থেকে অবসর গ্রহণের পর আইসিসি ম্যাচ রেফারির দায়িত্ব পালন করেছেন জাভেদ বার্কি। ক্রিকেট খেলা থেকে অবসর গ্রহণের পর পাকিস্তান সিভিল সার্ভিসে যোগদান করেন। পরবর্তীতে বাণিজ্য মন্ত্রণালয় এবং পানি ও জ্বালানী মন্ত্রণালয়ের সচিবের দায়িত্ব পালন করেন। এরপর পাকিস্তান অটোমোবাইল কর্পোরেশনের (পাকো) সিইও’র দায়িত্বে থাকাকালে পাকিস্তানের স্থানীয় পর্যায়ে প্রথম সংযোজিত গাড়ী নির্মাণ প্রতিষ্ঠান পাক সুজুকি মোটর কোম্পানি গঠনে নেতৃত্ব দেন।
বিতর্ক
জেনারেল পারভেজ মুশাররফের স্বৈরশাসনকালে পাকিস্তানের সেনাবাহিনীর গাড়ী ব্যবহারের বিষয়ে প্রশ্ন তুলেন। ফলশ্রুতিতে ১৯ ডিসেম্বর, ২০০২ তারিখে ইসলামাবাদের বাসভবন থেকে তাকে গ্রেফতার করে করাচির কারাগারে নিক্ষেপ করা হয়।
কার্ট হ্যান
থাম্ব| কার্ট হ্যান থাম্ব| কার্ট হ্যানের উদ্যোগ "প্রতিষ্ঠার ক্ষেত্রে সিদ্ধান্তসমূহ", আটলান্টিক কলেজ, ওয়েলসের একটি স্মারক ফলকে লিখিত কার্ট ম্যাথিয়াস রবার্ট মার্টিন হ্যান (৫ জুন ১৮৮৬, বার্লিন - ১৪ ডিসেম্বর ১৯৭৪, হারম্যানসবার্গ ) একজন জার্মান শিক্ষাবিদ ছিলেন। তিনি স্টিফটাং লুইজেনলুন্ড, শুলে শ্লোস সালেম, গর্ডনস্টউন, আউটওয়ার্ড বাউন্ড, এডিনবার্গের ডিউক অ্যাওয়ার্ড এবং ইউনাইটেড ওয়ার্ল্ড, ওয়েলসের আটলান্টিক কলেজ প্রতিষ্ঠাতা ছিলেন।
পশ্চিম ত্রিপুরা জেলা
পশ্চিম ত্রিপুরা (West Tripura district), ভারতের ত্রিপুরার রাজ্য প্রশাসনিক জেলা। এই জেলার সদর দপ্তর আগরতলা । এটি ২০১১ সালে, ত্রিপুরা জেলার সবচেয়ে জনবহুল এলাকা পরিণত হয়েছে। ১৯৭০ সালে এটি জেলা হিসেবে স্বীকৃতি লাভ করে।
ভূগোলিক অবস্থা
পশ্চিম ত্রিপুরা জেলা ২৯৯৭ বর্গকিলোমিটার এলাকা জুড়ে অবস্থিত।
বিভাগ
পশ্চিম ত্রিপুরা জেলা ৫টি মহকুমায় বিভক্ত করা হয়েছে। সেগুলি হল --
ফরাসি চুম্বন
thumb|ফরাসি চুম্বনরত জুটি
ফরাসি চুম্বন হলো সজোরে ঠোঁটে ঠোঁট লাগিয়ে কামনাসিক্ত এরূপ চুম্বনে এক জনের জিহবা দাঁতের ফাঁক দিয়ে অপরের মুখগহ্বরে প্রবেশ করে এবং জিহবাকে আশ্লেষে স্পর্শ করে। বিশ্বের বিভিন্ন অংশে উন্মুক্তস্থানে এ ধরনের চুম্বনকে অনাচার ও অগ্রহণযোগ্য বিবেচনা করা হয়।
ব্যুৎপত্তি
ফরাসি চুম্বন কথাটি যে ফ্রান্স থেকেই এসেছে তেমন কোনো প্রমাণ পাওয়া যায় না। ফ্রান্সে এ ধরনের চুম্বনকে baiser amoureux (ভালোবাসার চুম্বন) বা baiser avec la langue (জিহবাচুম্বন), এমন কি অতীতে, baiser florentin বা ফ্লোরেন্সিয়ান চুম্বন বলা হতো। উল্লেখ্য ফ্রান্সের উত্তরাঞ্চলের কিছু জায়গায় একে baiser anglais বা ইংলিশ চুম্বন বলা হয়।
স্বাস্থ্যঝুকি
ফরাসি চুম্বন সম্পূর্ণ নিরাপদ নয়। এতে একজনের মুখনিঃসৃত লালা অন্যজনের মুখে প্রবেশ করে। লালায় কোন রোগজীবাণু থাকলে তা জীবাণুবাহীর শরীর থেকে অন্যজনের শরীরে সংবাহিত হয় ও রোগের জন্ম দেয়।
যাদগিরি
য়্যাদগির (Yadgir) ভারতের কর্ণাটক রাজ্যের যাদগিরি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৮৯ মিটার (১২৭৬ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে য়্যাদগির শহরের জনসংখ্যা হল ৫৮,৮০২ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১৫% হল ৬ বছর বা তার কম বয়সী।
এখনে মোট জনসংখ্যার ৬৫% হিন্দু এবং ৪৫% মুসলমান।এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে য়্যাদগির এর সাক্ষরতার হার কম।
অ্যান্টিনাস
190px|thumb|অ্যান্টিনোয়াসের আবক্ষমূর্তি, পাট্রাস, ন্যাশানাল আর্কিওলজিক্যাল মিউজিয়াম অফ অ্যাথেন্স thumb|190px|অ্যান্টিনোয়াসের আবক্ষমূর্তি, প্রাদো মিউজিয়াম, রয়্যাল কালেকশন, মাদ্রিদ
অ্যান্টিনাস (২৭ নভেম্বর, ১১১ খ্রিষ্টাব্দ - ৩০ অক্টোবর, ১৩০ খ্রিষ্টাব্দ) ছিলেন বিখ্যাত রোম সম্রাট হাদ্রিয়ানের রাজকীয় ভ্রমণসঙ্গী এবং তার প্রিয়পাত্র। তাকে হাদ্রিয়ানের প্রেমিক বলেও আখ্যায়িত করা হয় এবং মৃত্যুর পর তাকে দেবত্বও প্রদান করা হয়েছিল।
জীবন
অধুনা তুরস্কের অন্তর্গত বিথিনিয়ার রোমান প্রদেশে এক গ্রিক পরিবারে অ্যান্টিনোয়াসের জন্ম হয়েছিল। কথিত আছে, ১২৪ খ্রিষ্টাব্দে রোমান সম্রাট হেডিয়ান বিথিনিয়ার মধ্য দিয়ে যাওয়ার সময় অ্যান্টিনোয়াস তার ভ্রমণসঙ্গী হন। অনতিবিলম্বেই তিনি সম্রাটের প্রিয়পাত্র হয়ে ওঠেন এবং একাধিক অভিযানে তাকে সঙ্গ দেন। অপর এক মতে, হেড্রিয়ান সারা সাম্রাজ্যে সুদর্শন যুবকের সন্ধান করছিলেন। এই সন্ধানপর্বে তিনি অ্যান্টিনোয়াসকে নির্বাচন করেন। কেউ কেউ বলেন, দুজনের মধ্যে প্রণয়সম্পর্ক বিদ্যমান ছিল। তবে এই কথার সত্যতা নিয়ে মতান্তর রয়েছে।
১৩০ খ্রিষ্টাব্দের অক্টোবর মাসে "নীল নদের জলে ডুবে অ্যান্টোনিয়াসের মৃত্যু হয়"। তার মৃত্যুর কারণ দুর্ঘটনা, আত্মহত্যা, হত্যা না স্বেচ্ছায় ধর্মীয় কারণে আত্মবলিদান - তা জানা যায় না। তবে পাওয়া তথ্যপ্রমাণ থেকে শেষোক্তটির সম্ভাবনাই বেশি বলে মনে করা হয়।
অ্যান্টিনোয়াসের মৃত্যুর পর সম্রাট ডিক্রি জারি করে তাকে দেবত্বে উন্নীত করেন। দ্বিতীয় শতাব্দীর খ্রিস্টান লেখক টাটিয়ান উল্লেখ করেছেন যে, মানুষ বিশ্বাস করত যে চাঁদের মুখের উপর তার মুখের আদল স্থাপিত হয়েছে। তবে তার লেখার প্যাগান-বিরোধী মনোভাবের জন্য এই কথাটি অতিরঞ্জিত মনে করা হয়।
জন্ম ও শৈশব
অ্যান্টিনাস ক্লাউডিওপোলিস শহরের কাছে
অবস্থিত একটি গ্রীক পরিবারে জন্মগ্রহণ করেন, যেটি অবস্থিত ছিল রোমান প্রদেশ বিথিনিয়ায়,  যা এখন উত্তর-পশ্চিম তুরস্কে অবস্থিত।   তিনি শহরটির পূর্ব দিকের অঞ্চলে জন্মগ্রহণ করেন, যার নাম মানটিনিওন, একটি গ্রামীণ এলাকা।
অ্যান্টিনাসের জন্মের বছরটি লিপিবদ্ধ করা হয়নি, যদিও এটি অনুমান করা হয় যে এটি সম্ভবত ১১০ এবং ১১২ খ্রিষ্টাব্দ এর মধ্যে ছিল। প্রারম্ভিক সূত্রগুলি রেকর্ড করে যে তার জন্মদিন ছিল নভেম্বরে, এবং যদিও সঠিক তারিখটি জানা যায়নি,  অ্যান্টিনাসের জীবনীকারদের একজন রয়স্টন ল্যামবার্ট জোর দিয়েছিলেন যে এটি সম্ভবত ২৭ নভেম্বর ছিল।  তার জন্মের অবস্থান এবং তার দৈহিক চেহারা দেখে, সম্ভবত তার বংশের অংশ গ্রীক ছিল না।
ক্যাপ্টেন হ্যাডক্‌
ক্যাপ্টেন হ্যাডক্ (Captain Haddock; Capitaine Haddock) বিখ্যাত কমিক দুঃসাহসী টিন‌টিনের অন্যতম নিয়মিত চরিত্র। পুরো নাম ক্যাপ্টেন আর্কিবল্ড হ্যাডক্  হলেও কমিকে তাকে ক্যাপ্টেন নামেই অধিকাংশ সময় সম্বোধন করা হয়। ক্যাপ্টেন হ্যাডক্ ও টিনটিনের সর্বপ্রথম দেখা হয় কাঁকড়া রহস্য বইটিতে। সেসময় ক্যাপ্টেন হ্যাডক্ একটি বাণিজ্যিক জাহাজের ক্যাপ্টেনের দায়িত্ব পালন করছিলেন।
চরিত্র
ক্যাপ্টেন হ্যাডক টিনটিনের প্রিয় বন্ধু যিনি বহু অভিযানে তার সংগী হয়েছেন। হ্যাডক মূলত কমিক ও হাসোদ্দীপক চরিত্র। দ্রুত উত্তেজিত হন, মদ খেতে পছন্দ করেন যা প্রায়শই বিপদে ফেলে দিয়েছে টিনটিনকে। বিখ্যাত নাবিক স্যার ফ্রান্সিস হ্যাডকের উত্তরপুরুষ ক্যাপ্টেন আর্চিবল্ড হ্যাডক বাস করেন তাদের পারিবারিক বাড়ি মার্লিনস্পাইক হলে।
ক্রোমোপ্লাস্ট
থাম্ব|মৌমাছি অর্কিডের পাপড়ি এবং সিপালগুলির রঙিন গাছের কোষগুলিতে ক্রোমোপ্লাস্ট নামক একটি বিশেষ অঙ্গাণু দ্বারা নিয়ন্ত্রিত হয়। ক্রোমোপ্লাস্ট হলো প্লাস্টিডের ভিন্নধর্মী অঙ্গাণুর জন্য দায়ী রঙ্গক সংশ্লেষণ এবং নির্দিষ্ট সালকসংশ্লেষণের  মধ্যে  ইউক্যারিয়োটস জমা থাকে । ধারণা করা হয় যে, ক্লোরোপ্লাস্ট এবং লিউকোপ্লাস্ট সহ অন্যান্য প্লাস্টিডগুলির মতো ক্রোমোপ্লাস্ট  সিম্বিওটিক প্রোকারিওটিস থেকে উৎপন্ন। ক্রোমোপ্লাস্টে প্রধানত লাল-কমলা রঞ্জক ক্যারোটিন ও হলুদ রঞ্জক জ্যান্থোফিল থাকে।
ক্রিয়া
ক্রোমোপ্লাস্টগুলি ফল, ফুল, শিকড় এবং চাপযুক্ত এবং বার্ধক্যজনিত পাতায় পাওয়া যায় এবং ক্রোমোপ্লাস্ট তাদের স্বতন্ত্র রঙের জন্য দায়ী। এটি সর্বদা ক্যারোটিনয়েড রঞ্জকগুলিজমে থাকা ও বৃদ্ধির সাথে সম্পর্কযুক্ত।
সাধারণত ক্রোমোপ্লাস্ট পরিপক্ব টিস্যুতে পাওয়া যায় এবং এর পূর্ববর্তী উপস্থিত পরিপক্ব প্লাস্টিড থেকে পাওয়া যায়। ক্যারোটিনয়েডের জৈব সংশ্লেষণের জন্য ফল এবং ফুলগুলি সর্বাধিক সাধারণ কাঠামো যেখানে, সেখানে শর্করা, স্টার্চ, লিপিডস, সুগন্ধযুক্ত যৌগগুলি, ভিটামিন এবং হরমোনগুলির সংশ্লেষণ সহ অন্যান্য প্রতিক্রিয়াগুলি ঘটে। ক্লোরোপ্লাস্ট এবং ক্রোমোপ্লাস্টে ডিএনএ অভিন্ন। টমেটো ক্রোমোপ্লাস্টগুলির তরল ক্রোমাটোগ্রাফি বিশ্লেষণ করার পরে ডিএনএতে একটি সূক্ষ্ম পার্থক্য পাওয়া গেছে৷ যা বর্ধিত সাইটোসিন মেথিলিটিশন প্রকাশ করে।
ক্রোমোপ্লাস্ট সংশ্লেষিত এবং রঙ্গক জমা হয় কমলা ক্যারোটিন, হলুদ জ্যাত্থফিল এবং অন্যান্য লাল রঙ্গকে। এর মতো তাদের মধ্যে কি পরিমাণে রঙ্গক রয়েছে তা নির্ভর করে তাদের রঙ পরিবর্তিত হয়। ক্রোমোপ্লাস্টগুলির মূল বিবর্তনীয় উদ্দেশ্য সম্ভবত পরাগরেণু বা রঙিন ফলের ভক্ষকদের (পরাগায়নের বাহক) আকর্ষণ করা,যাতে তারা পরাগরেণু ছড়িয়ে দিতে সহায়তা করে৷  তবে এগুলি শিকড়ে, যেমন গাজর এবং মিষ্টি আলুতেও পাওয়া যায়৷
পাতাগুলি যখন শরৎকালে রঙ পরিবর্তন করে,এটি গ্রিন ক্লোরোফিলের ক্ষতির কারণে, তাতে পূর্বনির্ধারিত ক্যারোটিনয়েডগুলি প্রকাশ করে। এই কারণে, তুলনামূলকভাবে সামান্য নতুন ক্যারোটিনয়েড উৎপাদিত হয় লিফেনসিনের সাথে৷ যুক্ত প্লাস্টিড রঙ্গকগুলির পরিবর্তনের ফল এবং ফুলের মধ্যে ক্রোমোপ্লাস্টগুলিতে সক্রিয় রূপান্তর থেকে ভিন্ন ভিন্ন।
কিছু প্রজাতির ফুলের গাছ রয়েছে যাতে খুব কম ক্যারোটিনয়েড থাকে। এই ক্ষেত্রে, পাপড়িগুলির মধ্যে এমন প্লাস্টিড থাকে  যা ক্রোমোপ্লাস্টগুলির সাথে সাদৃশ্যপূর্ণ এবং কখনো কখনো দৃশ্যত পৃথক হয়। কোষ শূন্যস্থানগুলিতে অবস্থিত অ্যান্থোসায়ানিনস এবং ফ্ল্যাভোনয়েডগুলি রঙ্গকের অন্যান্য রঙের জন্য দায়ী।
"ক্রোমোপ্লাস্ট" শব্দটি মাঝে মধ্যে রঙ্গকযুক্ত যে কোনো প্লাস্টিডকে অন্তর্ভুক্ত করতে ব্যবহৃত হয়৷ বেশিভাগ ক্ষেত্রে অন্তর্ভুক্ত করা হয় বিভিন্ন ধরনের লিউকোপ্লাস্টের মধ্যে পার্থক্য করার জন্য৷ এই অর্থে, ক্লোরোপ্লাস্টগুলি একটি নির্দিষ্ট ধরনের ক্রোমোপ্লাস্ট। তাও "ক্রোমোপ্লাস্ট" প্রায়শই ক্লোরোফিল ব্যতীত অন্য রঙ্গকগুলির সাথে প্লাস্টিডগুলিকে বোঝাতে ব্যবহৃত হয়।
কাঠামো এবং শ্রেণিবিন্যাস
হালকা মাইক্রোস্কোপ ব্যবহার করে ক্রোমোপ্লাস্টের শ্রেণিবিন্যাস করা যায় এবং চারটি প্রধান ভাগে শ্রেণিবদ্ধ করা হয়। প্রথমটি গ্রানুলগুলিসহ প্রোটিন স্ট্রোমা সমন্বিত। তৃতীয়টি প্রোটিন এবং রঙ্গক স্ফটিকের সমন্বয়ে গঠিত। চতুর্থ প্রকারভেদ হলো ক্রোমোপ্লাস্ট যা কেবল স্ফটিক ধারণ করে। একটি ইলেক্ট্রন মাইক্রোস্কোপ ব্যবহার করে আরও বেশি তথ্য পাওয়া যাবে যার জন্যে স্ফটিক, ঝিল্লি, ফাইবারিল এবং টিউবগুলির মতো উচ্চশ্রেণীবিন্যাস করা যাবে৷
ইলেকট্রনিক মাইক্রোস্কোপ ব্যবহার করে কাঠামোগুলির উপস্থিতি, ফ্রিকোয়েন্সি এবং শনাক্তকরণের ফলে ক্রোমোপ্লাস্টকে পাঁচটি প্রধান বিভাগে বিভক্ত করা হয়েছে: বর্তুলাকার ক্রোমোপ্লাস্ট, ক্রিস্টালিন ক্রোমোপ্লাস্ট,ফিব্রিলার ক্রোমোপ্লাস্ট, টিউবুলার ক্রোমোপ্লাস্ট এবং ঝিল্লি ক্রোমোপ্লাস্ট। এছাড়া আরো দেখা গেছে যে, বিভিন্ন ধরনের ক্রোমোপ্লাস্ট একই অঙ্গে সহাবস্থান করতে পারে। বিভিন্ন ধরনের উদ্ভিদের এরকম কয়েকটি উদাহরণের মধ্যে আম অন্তর্ভুক্ত কারণ আমে গ্লোবুলার ক্রোমোপ্লাস্ট রয়েছে এবং গাজরে রয়েছে স্ফটিকের ক্রোমোপ্লাস্ট। যদিও কিছু ক্রোমোপ্লাস্ট সহজেই শ্রেণীবদ্ধ করা হয়৷ তবে অন্যান্য ক্রোমোপ্লাস্টে একাধিক ধরনের বৈশিষ্ট্য রয়েছে যার কারণে এটা করা কঠিন হয়ে পরে।
তুলনা
ডান|220x220পিক্সেল|থাম্ব
বাংলাদেশ-ভারত সীমান্ত চুক্তি ২০১৫
৭ মে ২০১৫ সাল, ভারতীয় সংসদের নিম্ন কক্ষ লোকসভায় ভারত ও বাংলাদেশের মধ্যকার স্থল সীমান্ত চুক্তি সংক্রান্ত বিল ৩৩১-০ ভোটের ব্যবধানে পাশ হয়। যা ১৯৭৪ সালের মে মাসে দুই দেশের তৎকালীন প্রধানমন্ত্রী ইন্দিরা গান্ধী ও শেখ মুজিবুর রহমানের মধ্যে যে চুক্তিটি সই হয়েছিল, তা কর্যকরের জন্য ভারতের অনুমোদন প্রক্রিয়া অংশ। অন্যদিকে বাংলাদেশ ১৯৭৪ সালেই চুক্তিটি অনুমোদন করে। চুক্তিটির মূল বিষয়বস্তু ছিল দুই দেশের সীমান্তে কয়েক দশক ধরে চলা বিরোধপূর্ণ এলাকা ও ছিটমহল সমস্যা সমাধানের জন্য বড়-মাপের ভূখণ্ড বিনিময়।  অফিসিয়ালভাবে ছিটমহল বিনিময় ২০১৫ সালে ৩১ জুলাই মধ্যরাতের পর থেকে কার্যকর করা হয়।
সীমান্তের ইতিহাস
thumb|250px|[[কোচবিহার জেলার সীমান্তের বিস্তারিত।]]
কৃষি বিপণন অধিদপ্তর
কৃষি বিপণন অধিদপ্তর হল বাংলাদেশ সরকারের একটি অধিদপ্তর, যা বাংলাদেশে কৃষি পণ্য ও কৃষি প্রযুক্তি বিপণনের জন্য দায়ী। এর সদরদপ্তর বাংলাদেশের ঢাকায় অবস্থিত। এটি কৃষি মন্ত্রণালয়ের আওতাধীন সংস্থা।
ইতিহাস
১৯৩৪ সালে কৃষি বিপণন উপদেষ্টা কৃষি বিপণন বিভাগ তৈরি জন্য প্রস্তাব করেছিল এবং ১৯৩৫ সালে ব্রিটিশ ভারতের পূর্ব বাংলায় কৃষি বিপণন বিভাগ গঠিত হয়েছিল। ১৯৪৩ সালে কৃষি ও শিল্প অধিদপ্তরের অধীনে স্থায়ীভাবে কৃষি বিপণন বিভাগ গঠন করে। ১৯৫৪ সালে পূর্ব পাকিস্তান সরকার কৃষি, সমবায়, এবং ত্রাণ অধিদপ্তরের অধীনে কৃষি বিপণন পরিদপ্তর হিসেব এটিকে সংগঠিত করেছিল। ১৯৬০ সালে প্রাদেশিক পুনরগঠন কমিটি কৃষি বিপণন পরিদপ্তরের উপ-বিভাগ এবং জেলা পর্যায়ে লোকবল নিয়োগের অনুমদন দেয়। ১৯৮২ সালে বাংলাদেশ সরকার ব্রিগেডিয়ার এনামুল হক খানের নেতৃত্বে গঠিত সাংগঠনিক কমিটির সুপারিশ অনুযায়ী বিভিন্ন মন্ত্রণালয়/বিভাগ পুনর্গঠন করে। তখন কৃষি বিপণন পরিদপ্তরের গুরুত্ব, অবস্থা, এবং কর্মপরিধি বিবেচনা করে এর নাম পরিবর্তন করে কৃষি বিপণন অধিদপ্তর রাখা হয় এবং এটিকে স্থায়ীভাবে কৃষি মন্ত্রণালয়ের সংযুক্ত বিভাগ করা হয়। ২০০৯ সালের জানুয়ারিতে এ অধিদপ্তর সরকারের ই-গভর্নেন্স প্রবর্তনের প্রচেষ্টার অংশ হিসাবে www.dam.gov.bd ওয়েবসাইট চালু করে।
শিলমান্দি ইউনিয়ন
শিলমান্দি ইউনিয়ন বাংলাদেশের নরসিংদী জেলার সদর উপজেলার অন্তর্গত একটি ইউনিয়ন।
ইতিহাস
শিলমান্দী ইউনিয়ন নরসিংদী জেলা তথা সদর উপজেলার মধএকটি অন্যতম ইউনিয়ন পরিষদ। ১৯৬১ সালে শিলমান্দী ইউনিয়ন স্থাপিত হয়। এখানে রয়েছে প্রাচর ম্যানচেষ্টার নামে খ্যাত শেখেরচর বাজার বাবুর হাট বাজার। কলার জন্য বিখ্যাত এই নরসিংদী জেলার অধিকাংশ কলাই উৎপন্ন হয় এই শিলমান্দী ইউনিয়নে। দেশের বড় বড় বস্র শিল্প প্রতিষ্ঠানগুলোর বেশির ভাগই গড়ে ওঠেছে এই ইউনিয়নের সিমানার মধ্যে। এখানে জন্মে নানা ধরনের সবজি যা দিয়ে স্থানীয় জনগনের চাহিদা মিটিয়ে রপ্তানি করা জেলার বাহিরে। এই ইউনিয়নে জন্মেছে অনেক সোনার ছেলে যারা দেশে তথা প্রবাসে চাকরি করে অনেক অর্থ উপার্জন করছে।মুক্তিযোদ্ধে অংশগ্রহণ করেছে অনেক বীর মুক্তিযোদ্ধা।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
চেয়ারম্যানগণের তালিকা
কালো কার্প
কালো কার্প (বৈজ্ঞানিক নাম: Mylopharyngodon piceus) (ইংরেজি: Black carp) হচ্ছে Cyprinidae পরিবারের Mylopharyngodon গণের একটি স্বাদুপানির মাছ। এ মাছকে স্মেল কার্প নামেও ডাকা হয়।
বর্ণনা
গ্রাসকার্পের মতো দেহাকৃতির এ মাছের পৃষ্ঠ ও পাখনা কালো এবং অঙ্কীয় দিক ধূসর বর্ণের হয়ে থাকে।সারা দেহ শক্ত আঁশে আবৃত।এদের উন্নতমানের মেলারিফরম দাঁত বিদ্যমান, যা শামুক চূর্ণ করতে ব্যবহৃত হয়।পানির নিচের স্তরে বাস করে এবং ছোট অবস্থায় জুপ্লাংক্টন ও আর্থোপোডস এর লার্ভা ও ডিম খেয়ে থাকে। বড় হলে শামুক ও জলজ পোকা খেয়ে থাকে।
বিস্তৃতি
কালো কার্প এর আদি নিবাস পূর্ব সাইবেরিয়া হতে দক্ষিণ চীনের আমুর নদী পর্যন্ত। ১৯৮৩ সালে প্রথমবারের মতো ঘাষ ও শামুক নিয়ন্ত্রণে বাংলাদেশে নিয়ে আসে মৎস্য অধিদপ্তর ।
প্রজনন
এরা প্রবাহমান নদীতে ডিম দেয়। আবার সহজেই হ্যাঁচারিতে কৃত্রিম প্রজননের মাধ্যমে পোনা উৎপাদন সম্ভব।
পুষ্টি গুণাগুণ
প্রতি ১০০ গ্রাম মাছে আছে,১৮.৫ গ্রাম প্রোটিন, ১.১ গ্রাম চর্বি,৩৮২ মিলিগ্রাম ফসফরাস ও ৩৩৫ মিলিগ্রাম ক্যালসিয়াম।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
এফসি স্যান্টা কুলোমা
এফসি স্যান্টা কুলোমা হচ্ছে একটি অ্যান্ডোরীয় ফুটবল ক্লাব, যেটির সদর দপ্তর অ্যান্ডোরা লা ভেলার পার্শ্বে স্যান্টা কুলোমা গ্রামে অবস্থিত। এই ক্লাবটি বর্তমানে প্রিমেরা দিভিসিও লীগে খেলছে এবং উক্ত লীগের বর্তমান চ্যাম্পিয়ন। ক্লাবটি সর্বমোট ১৩টি লীগ শিরোপা জয়লাভ করার মাধ্যমে লীগের সবচেয়ে সফল দলে পরিণত হয়েছে। এই ক্লাবটি ১০ বার শিরোপা জয়লাভ করার মাধ্যমে কোপা কন্সটিটুসুোর সবচেয়ে সফল দলে পরিণত হয়েছে।
ইতিহাস
১৯৮৬ সালে প্রতিষ্ঠিত এফসি স্যান্টা কুলোমা ১৯৯৫ সালে প্রতিষ্ঠিত প্রিমেরা দিভিসিও-এর প্রতিষ্ঠাতা সদস্য। ২০০১ সাল থেকে ক্লাবটি প্রিমিয়ার অ্যান্ডোরীয় লীগ (১৩) এবং অ্যান্ডোরীয় কাপের (১০) সকল রেকর্ড ধারণ করে সকল অ্যান্ডোরীয় প্রতিযোগিতায় দুর্দান্ত সাফল্য উপভোগ করেছে।
প্রিসিলা ডি অলিভিয়েরা আজেভেদো
প্রিসিলা ডি অলিভিয়েরা আজেভেদো (জন্ম: আনুমানিক ১৯৭৮) হলেন একজন ব্রাজিলীয় পুলিশ কর্মকর্তা যিনি ২০১২ সালে আন্তর্জাতিক সাহসী নারী পুরস্কার লাভ করেছিলেন।
প্রারম্ভিক জীবন
তিনি আনুমানিক ১৯৭৮ সালে জন্মগ্রহণ করেছিলেন। তিনি বেড়ে উঠেছেন ব্রাজিলের রিও ডি জেনিরোর লারঞ্জেইরাসে।
কর্মজীবন
প্রিসিলা ডি অলিভিয়েরা আজেভেদো ১৯৯৮ সালে রিও ডি জেনিরো রাজ্যের সামরিক পুলিশ বিভাগে যোগদান করেন। ২০০০ সালে তিনি পুলিশ ব্যাটালিয়নে কর্মজীবন শুরু করেছিলেন।
২০০৭ সালে তিনি আক্রমণের শিকার হয়েছিলেন এবং অপহৃত হয়েছিলেন। নিজের বুদ্ধিতে তিনি অপহৃত অবস্থা থেকে মুক্তি পান এবং পরবর্তী সময়ে তিনি নিজে তার অপহরণকারীদের মাঝে তিনজনকে গ্রেফতার করেছিলেন। ২০০৮ সালে তিনি রাজ্যের প্রথম পুলিশ প্যাসিফিকেশন ইউনিটে নিযুক্ত হন। ২০১৩ সালে পুলিশ কর্মকর্তাদের এক স্থানীয় ব্যক্তির নিখোঁজ হবার ঘটনায় জড়িত থাকার খবর প্রকাশিত হলে তিনি রিও ডি জেনিরোর রোচিন্দার পুলিশ প্যাসিফিকেশন ইউনিটের প্রধান হিসেবে দায়িত্ব গ্রহণ করেছিলেন।
সম্মাননা
প্রিসিলা ডি অলিভিয়েরা আজেভেদো আন্তর্জাতিক সাহসী নারী পুরস্কার ২০১২ লাভ করেছিলেন এবং তাকে দেশটির সাপ্তাহিক পত্রিকা ভেজা 'নগরীর রক্ষক' বলে অভিহিত করেছিল।
ক্যারল (চলচ্চিত্র)
ক্যারল (Carol) হচ্ছে ২০১৫ সালে মুক্তিপ্রাপ্ত একটি মার্কিন প্রণয়ধর্মী চলচ্চিত্র (দুজন নারীর মধ্যে প্রণয়), চলচ্চিত্রটির পরিচালক ছিলেন টড হায়নেস এবং চলচ্চিত্রটির কাহিনী ১৯৫২ সালে প্রকাশিত উপন্যাস 'দ্য প্রাইস অব সল্ট' থেকে নেওয়া হয়েছিলো যেটির লেখিকা ছিলেন প্যাট্রিশিয়া হাইস্মিথ ; চলচ্চিত্রটিতে মুখ্য ভূমিকায় অভিনয় করেছিলেন কেট ব্লানচেট এবং রুনি মেয়ারা। চলচ্চিত্রটি প্রথমে কান চলচ্চিত্র উৎসবে মুক্তি পেয়েছিলো। ৭৩তম গোল্ডেন গ্লোব পুরস্কারে চলচ্চিত্রটি পাঁচটি বিষয়শ্রেণীতে মনোনয়ন পেয়েছিলো আর ৮১তম নিউ ইয়র্ক ফিল্ম ক্রিটিক্স সার্কেলে চলচ্চিত্রটি পুরস্কার পেয়েছিলো। চলচ্চিত্রটিতে কেট ব্লানচেট এবং রুনি মেয়ারার অভিনয় ছিলো ভূয়সী প্রশংসিত।
কাহিনীসংক্ষেপ
থেরেসের ছেলেবন্ধু রিচার্ড চায় যে তারা তার সাথে ফ্রান্সে যাবে, এই আশা করে যে তারা বিয়ে করবে, তবে সে তাদের সম্পর্কের বিষয়ে দ্বিধাদ্বন্দ্বী। পারস্পরিক বন্ধু ড্যানি থেরেসকে তার কর্মস্থল দ্য নিউ ইয়র্ক টাইমসে আমন্ত্রণ জানিয়েছে এবং একটি ফটো সম্পাদক বন্ধুর সাথে তার পরিচয় করানোর প্রস্তাব দেয় এদিকে, ক্যারল তার স্বামী হার্জের কাছ থেকে একটি কঠিন বিবাহ বিচ্ছেদের মধ্য দিয়ে যাচ্ছেন। ক্যারল ফ্রাঙ্কেনবার্গকে সেই ক্লার্ককে ধন্যবাদ জানাতে কল করেছিলেন যিনি গ্লোভগুলি ফিরিয়েছিলেন, এবং থেরেসকে মধ্যাহ্নভোজনে আমন্ত্রণ জানিয়েছেন। থিসি ড্যানির সাথে দেখা করেছিলেন এবং তিনি তাকে চুম্বন করেছিলেন, কিন্তু তিনি অস্বস্তিতে পড়ে যান এবং চলে যান।
ক্যারল থেরেসকে নিউ জার্সিতে তার বাড়িতে আমন্ত্রণ জানিয়েছেন। তিনি ক্রিসমাস ট্রি কেনার জন্য থামেন, এবং থেরেসি তার খালি ছবি তোলেন। হার্জ ক্রিসমাসের জন্য রিন্ডিকে ফ্লোরিডায় আনতে অপ্রত্যাশিতভাবে পৌঁছেছিল; তিনি থেরেসের জন্য সন্দেহজনক হয়ে ওঠেন কারণ তার বন্ধু অ্যাবির সাথে কয়েক বছর আগে ক্যারলের একটি সম্পর্ক ছিল। সেখানে তাদের যুক্তি প্রত্যক্ষ করেন। রিন্দি চলে যাওয়ার পরে, একটি ক্লান্ত ক্যারল থেরেসকে ট্রেন স্টেশনে নিয়ে যায় যাতে সে ঘরে ফিরতে পারে।
নববর্ষের প্রাক্কালে ক্যারল এবং থেরেস প্রথমবারের মতো চুম্বন করেছিলেন এবং দৈহিক মিলন করেছেন। পরের দিন সকালে, তারা আবিষ্কার করলেন যে টাকার আসলে ক্যারলের বিরুদ্ধে প্রমাণ পাওয়ার জন্য হার্জের দ্বারা ভাড়া করা একটি বেসরকারী তদন্তকারী। ক্যারল টাকার সাথে মুখোমুখি হন, বন্দুকের পয়েন্টে তাকে হুমকি দিয়েছিলেন, তবে তিনি দাবি করেছেন যে ইতিমধ্যে টেপের রেকর্ডিং হার্জে পাঠিয়ে দিয়েছেন। ক্যারল এবং থেরেস ফিরে। পরের দিন, শিকাগোতে থেরেস জানতে পেরেছিলেন যে ক্যারল তার মেয়ের হেফাজতের জন্য লড়াই করতে বাড়ি চলে এসেছেন, এবং অ্যাবিকে থেরেসে বাড়ি চালিয়ে যেতে বলেছিলেন। অ্যাবি তাকে ক্যারল থেকে একটি চিঠি দেয়। বাড়িতে ফিরে, থেরেস টেলিফোনে ক্যারোলকে ফোন করেছিলেন, কিন্তু থেরেসের সাথে সম্পর্ক অব্যাহত রাখলে তিনি রিন্ডির হেফাজত হারাতে ঝুঁকিপূর্ণ তা জেনেও ক্যারল স্তব্ধ হয়ে যায়।
থেরেস তার ফটোগ্রাফের একটি পোর্টফোলিও তৈরি করে এবং নিউইয়র্ক টাইমসে চাকরি পেয়েছে। ইতিমধ্যে ক্যারল একজন সাইকোথেরাপিস্টকে বিবাহবিচ্ছেদের নিষ্পত্তি শর্ত হিসাবে দেখছেন। বিবাহবিচ্ছেদের আইনজীবীদের সাথে এপ্রিলের মাঝামাঝি একটি মুখোমুখি বৈঠকের সময় ক্যারল হঠাৎ টেপগুলির মধ্যে থাকা সত্যের সত্যতা স্বীকার করেছেন এবং তার যৌনতা অস্বীকার করতে অস্বীকার করেছিলেন। আদালতে যেতে যাওয়া এবং কোনও পাবলিক কেলেঙ্কারী হওয়ার সম্ভাবনা এড়াতে তিনি হার্জকে বলেছিলেন যে তার রিন্ডির হেফাজত থাকতে পারে তবে তিনি নিয়মিত দেখার জন্য জোর দিয়েছিলেন।
ক্যারল থেরেসকে লিখেছেন, এবং তারা রিটজ টাওয়ার হোটেলের লাউঞ্জে মিলিত হয়েছে। ক্যারল প্রকাশ করেছেন যে তিনি একটি আসবাবের বাড়ির জন্য কাজ করতে চলেছেন, এবং ম্যাডিসন অ্যাভিনিউতে একটি অ্যাপার্টমেন্ট নিয়েছেন। থেরেস তার সাথে থাকার ক্যারোলের আমন্ত্রণ প্রত্যাখ্যান করে। ক্যারল থেরেসকে বলেছিলেন যে তিনি ওক রুমে সহযোগীদের সাথে দেখা করছেন, এবং তিনি যদি তার মন পরিবর্তন করেন তবে তারা রাতের খাবার খেতে পারেন। সেখানে এখনও রয়ে গেছে এবং ক্যারোল ফিসফিস করে বলে "আমি তোমাকে ভালবাসি।" জ্যাক, একজন সহকর্মী, যারা কয়েকমাসে থেরেসিকে দেখেনি, এবং ক্যারল প্রস্থান করেছে, তাদের দ্বারা বাধা পেয়েছে।
থেরেস জ্যাকের একটি পার্টিতে যাত্রা গ্রহণ করে, তবে দেখা যায় যে সে কারও সাথে যোগাযোগ করতে পারে না। সেখানে ওক রুমের দিকে রওনা দিল। তিনি ডিনারদের স্ক্যান করেন এবং ক্যারলকে একটি টেবিলে দেখেন। কেরোলের দিকে হাঁটার আগে, দ্বিধা করে। তাদের চোখ মেলে। ক্যারল ধীরে ধীরে বেড়ে ওঠে এমন একটি হাসি নিয়ে থেরেসের দিকে তাকিয়ে।
ইব্ব বিশ্ববিদ্যালয়
ইব্ব বিশ্ববিদ্যালয়, (আরবি=جامعة إب) ইব্বের সরকারী বিশ্ববিদ্যালয় হিসেবে ১৯৯৬ সালে প্রতিষ্ঠিত হয়েছিল। নাসের আল আউলাকি কর্তৃক এটি প্রতিষ্ঠিত হয়েছিল।
অনুষদ সমূহ
নিম্নের ১১ টি অনুষদ নিয়ে বিশ্ববিদ্যালয় গঠিত।
কেন্দ্র:
পাত্র জাতি
পাত্র জাতি হল বাংলাদেশের সিলেট জেলায় বসবাসকারী স্বল্প পরিচিত একটি ক্ষুদ্র জাতিগোষ্ঠী।
ভাষা
পাত্র জনগোষ্ঠীর ভাষার নাম লালেং ঠার। এ ভাষার কোন বর্ণমালা নেই। এ ভাষার সাথে বাংলা বা অন্য কোন ভাষার কোন মিল নেই। এ ভাষা নিয়ে এখনো উল্লেখ করার মতো কোন গবেষণা হয়নি।
আমিন ইউনুস
আমিন ইউনুস (জন্ম ৬ আগস্ট ১৯৯৩) হলেন একজন জার্মান পেশাদার ফুটবলার যিনি একজন উইঙ্গার হিসেবে ডাচ্ লিগ এরেডিভিসি-এর ক্লাব এজাক্স এবং জার্মানি জাতীয় দল-এর হয়ে খেলে থাকেন।
বরুশিয়া মনশেনগ্লাডবাখ
জন্ম, জার্মানির উত্তর রাইন ওয়েস্টফালিয়া রাজ্যের রাজধানী ডুসেলডোর্ফ শহরে, এক লেবানিস পিতা এবং জার্মান মায়ের পরিবারে, ইউনুস কিশোর হিসেবে জার্মান ক্লাব "এসজি আনটেরাঠ" এর হয়ে খেলেন। ২০০০ সালে, মাত্র ৮ বছর বয়সে তিনি জার্মান ফুটবল লিগ বুন্দেসলিগা'র ক্লাব বরুশিয়া মনশেনগ্লাডবাখ-এর কিশোর বিভাগে যোগদান করেন। ২০১১ সালে তিনি জার্মান অর্ধ-পেশাদার ফুটবল বিভাগের লিগ রিজিওনালিগা ওয়েস্ট-এ বরুশিয়া মনশেনগ্লাডবাখ II (বা বরুশিয়া মনশেনগ্লাডবাখ-এর ভবিষ্যৎ এর সংরক্ষিত খেলোয়াড়দের নিয়ে তৈরী দল) এর হয়ে খেলার মাধ্যমে অভিষিক্ত হন।
আন্তর্জাতিক খেলোয়াড়ী জীবন
২০১৭ সালের ১৭ই মে, রাশিয়ায় আয়োজিত ২০১৭ ফিফা কনফেডারেশনস কাপ এর জন্য গঠিত জার্মান জাতীয় দল-এর একজন হিসেবে, প্রথম বারের মত ইউনুস কোন দলের জন্য, জার্মান জাতীয় ফুটবল দলের ম্যানেজার ইওয়াখিম ল্যোভ-দ্বারা নির্বাচিত হন।
২০১৭ সালের ৬ই জুন, তিনি ডেনমার্ক এর বিপক্ষে ম্যাচে বদলি খেলোয়াড় হিসেবে মাঠে নামার মাধ্যমে তার জেষ্ঠ খেলোয়াড়ী কর্মজীবনের সূচনা করেন, সে ম্যাচটিতে তার দল ১-১ গোল ব্যবধানে ড্র করে। ২০১৭ সালের ১০ই জুন, তিনি সান মারিনো-এর বিপক্ষে, জাতীয় দলের হয়ে তার প্রথম গোলটি করেন।
নুরুন নবী চাঁদ
জন্ম ও প্রাথমিক জীবন
নুরুন নবী চাঁদ রাজশাহী জেলার চারঘাট উপজেলায় জন্মগ্রহণ করেন।